<classify> UANDIKISHAJI wananchi katika Mfuko wa Afya ya Jamii CHF katika Mkoa wa Dar es Salaam unatarajiwa kuanza Novemba mwaka huu.Zaidi ya watu milioni 1.8 wanatarajiwa kujiandikisha na kupatiwa bima kwa ajili ya tiba.Inatarajiwa kuwa, ifikapo mwaka 2020, CHF utakuwa umeifikia asilimia 80 ya wananchi wote Tanzania na huduma za bima hiyo zitatolewa kuanzia kwenye zahanati hadi hospitali za rufaa za mikoa.Mfuko huo utakuwa chini ya Mradi wa Kuimarisha Afya HPSS unaofadhiliwa na Shirika la Msaada la Uswis na Serikali ya Tanzania ikiwa ni sehemu ya uboreshaji wa sekta ya afya na kuongeza kinga dhidi ya magonjwa.Mshauri wa masuala ya kitaalamu wa HPSS, Ally Kebby amesema jumla ya washiriki 1,085 wamepatiwa mafunzo ya namna ya kuandikisha wananchi watakaotaka kutumia mfuko huo.Ameyasema hayo wakati wa mafunzo ya maofisa waandikishaji wa bima za CHF.Kebby amesema, mfuko huo umeboreshwa na kwamba, wananchi wataandikishwa katika ngazi ya mtaa hadi kata.Amesema, mwananchi mmoja mmoja atalipia gharama ya Sh 40,000 kwa mwaka na familia ya watu sita watatakiwa kulipia Sh 150,000 kwa mwaka.  <topic>: KITAIFA 